4. ΑΠΟΦΑΣΙΣ ΥΠΟΥΡΓΩΝ ΠΑΡΑ ΤΩ ΠΡΩΘΥΠΟΥΡΓΩ ΚΑΙ ΟΙΚΟΝΟΜΙΚΩΝ Αριθ.Ε.14991/713 της 22/23 Δεκ. 1972 (ΦΕΚ Β΄ 1127) Περί ορισμού των Υπηρεσιών (ΥΕΦΣ-ΜΥΦΥΕΤΑ-Υπηρεσίας Αξιών και ΥΤΕ) ως αποκεντρωμένων τοιούτων, υπαγομένων εις την Κεντρικήν Υπηρεσίαν της Γενικής Διευθύνσεως Φορολογίας. Έχοντες υπ’ όψιν: 1)Το Ν.Δ. 1016/1971 «περί αναδιοργανώσεως των Υπηρεσιών των Υπουργείων». 2)Την υπ’ αριθ. 11300/Δ/1972 απόφασιν του Πρωθυπουργού «περί προσδιορισμού των αρμοδιοτήτων του παρά τω Υπουργείω Προγραμματισμού και Κυβερνητικής Πολιτικής Υπουργού παρά τω Πρωθυπουργώ, των Υφυπουργών, του Γενικού Γραμματέως, ως και των Ανωτάτων και Ανωτέρων υπαλλήλων του αυτού Υπουργείου» (ΦΕΚ 473/Β/1972). 3)Την υπ’ αριθ. 1263/1.12.1972 γνωμοδότησιν του Ανωτάτου Συμβουλίου Δημοσίων Υπηρεσιών, αποφασίζομεν: Τροποποιουμένης της υπ’ αριθ. Λ.7/8/4/7.10.1970 αποφάσεως των Υπουργών Προεδρίας Κυβερνήσεως, Εσωτερικών και Οικονομικών, «περί οργανώσεως των Περιφερειακών Υπηρεσιών του Υπουργείου Οικονομικών (Γενικής Διευθύνσεως Φορολογίας» (ΦΕΚ 776/Β/1970), ορίζεται, ότι αι κάτωθι Υπηρεσίαι της Γενικής Δ/νσεως Φορολογίας του Υπουργείου Οικονομικών, ων η αρμοδιότης εκτείνεται καθ’ άπασαν την Επικράτειαν, καθίστανται, από της δημοσιεύσεως της παρούσης, αποκεντρωμέναι υπηρεσίαι του Υπουργείου Οικονομικών, υπαγόμεναι απ’ ευθείας εις την Κεντρικήν Υπηρεσίαν του Υπουργείου τούτου. α)Η Υπηρεσία Ελέγχου Φορτωτικών Αυτοκινήτων (ΥΕΦΑ), μετονομαζομένη εφ’ εξής εις Υπηρεσίαν Ελέγχου Φορολογικών Στοιχείων (Υ.Ε.Φ.Σ.). β)Η Μηχανογραφική Υπηρεσία Φορολογίας (ΜΥΦ) γ)Η Δ/νσις Τελωνειακού Ελέγχου, μετονομαζομένη εφ’ εξής εις Υπηρεσίαν Ελέγχου Τελωνειακών Αρχών (ΥΕΤΑ). δ)Η Υπηρεσία Αξιών, και ε)Η Υπηρεσία Τελωνειακών Ερευνών (ΥΤΕ). Η παρούσα δημοσιευθήτω δια της Εφημερίδος της Κυβερνήσεως. 